शूटिंग के दौरान महीनों तक इंजेक्शन लेने पड़े थे; बॉडी में आए थे हार्मोनल बदलाव
Hollywood actress Priyanka Chopra On Importance of Egg Freezing for Women in their 30s and 35s प्रियंका 30 साल की उम्र में ही अपने एग्स फ्रीज करा दिए थे। एक रिसेंट पॉडकास्ट में प्रियंका ने कहा कि एग्स फ्रीज कराने की प्रक्रिया आसान नहीं थी
प्रियंका चोपड़ा 2022 में सरोगेसी के जरिए मां बनी थीं। प्रियंका 30 साल की उम्र में ही अपने एग्स फ्रीज करा दिए थे। एक रिसेंट पॉडकास्ट में प्रियंका ने कहा कि एग्स फ्रीज कराने की प्रक्रिया आसान नहीं थी। उन्हें महीनों तक इंजेक्शन लेने पड़े थे।
इंजेक्शन की वजह से हार्मोनल बदलाव आने लगे थे
प्रियंका ने कहा है कि उनकी मां ने उन्हें एग्स फ्रीज कराने की सलाह दी थी। प्रियंका की मां मधु चोपड़ा एक गायनेकोलॉजिस्ट हैं, उनका मानना है कि 35 साल के बाद महिलाओं को मां बनने में काफी दिक्कतों का सामना करना पड़ता है। इसी वजह से प्रियंका ने पूरी मेडिकल प्रोसेस के जरिए अपने एग्स को 30 साल की उम्र में ही फ्रीज करा दिया।
हालांकि उनका ये सफर आसान नहीं रहा। प्रियंका ने कहा, 'एग्स फ्रीज कराने की प्रक्रिया काफी दर्दभरी थी। मैं उस समय क्वाटिंको की शूटिंग कर रही थी। उस दौरान मुझे महीनों तक इंजेक्शन लगे थे। इसकी वजह से मुझे हर वक्त ब्लॉटिंग (पेट फूलना या सूजन) की शिकायत रहती थी। इंजेक्शन लेने की वजह से बॉडी में हार्मोनल बदलाव भी आए थे।'
'एग्स फ्रीज करा लिया क्योंकि करियर में बहुत कुछ करना था'
प्रियंका चोपड़ा ने डैक्स शेफर्ड को दिए इंटरव्यू में कहा कि उन्हें हमेशा से बच्चे चाहिए थे। उन्होंने कहा, ‘मुझे हमेशा से बच्चे काफी पसंद थे। मेरी ये चाहत थी कि मैं मां बनूं क्योंकि बच्चों से मेरा गहरा लगाव है। मैंने यूनिसेफ में भी बच्चों के साथ काफी वक्त गुजारा है।
जब मैंने एग्स फ्रीज कराया, उस वक्त तक मेरी शादी भी नहीं हुई थी। मैं निक को डेट भी नहीं कर रही थी। एग्स फ्रिज कराने के बाद मुझे काफी फ्रीडम महसूस हुआ क्योंकि कहीं न कहीं मुझे करियर में अभी बहुत कुछ हासिल करना था।
प्रियंका ने 2018 में अमेरिकी सिंगर निक जोनास से शादी की थी। शादी राजस्थान के उदयपुर के उम्मेद भवन पैलेस में हुई थी। शादी के बाद प्रियंका ने 2022 में सरोगेसी से बेटी मालती को जन्म दिया।
कामकाजी महिलाओं को इस मेथड के बारे में सोचना चाहिए- प्रियंका
प्रियंका का कहना है कि जो महिलाएं काम करती हैं उन्हें इस विषय में जरूर सोचना चाहिए। प्रियंका ने कामकाजी महिलाओं को सलाह दी कि उन्हें पैसे बचाकर एग्स फ्रीज कराने के बारे में जरूर सोचना चाहिए। इससे कोई फर्क नहीं पड़ता। फ्रीज कराए एग्स की उम्र हमेशा वही होती है।
क्या है एग्स फ्रीजिंग?
यह एक कॉमन मेथड है जिसमें महिला के गर्भाशय से हेल्दी एग्स को निकालकर मेडिकल सुपरविजन में स्टोर करके रखा जाता है। बाद में जब भी महिला प्रेग्नेंट होना चाहती है तो उन एग्स को फर्टिलाइज करके भ्रूण बनाकर महिला के गर्भाशय में ट्रांसफर कर दिया जाता है। इसमें किसी तरह का कोई गंभीर खतरा नहीं है और ये बेहद आसान तरीका भी है।
प्रियंका के अलावा कई एक्ट्रेस करा चुकी हैं एग्स फ्रीज
प्रियंका चोपड़ा पहली ऐसी बॉलीवुड एक्ट्रेस नहीं हैं जिन्होंने ऐसा किया है। उनके अलावा टीवी एक्ट्रेस मोना सिंह, पूर्व मिस वर्ल्ड डायना हेडेन ,राखी सावंत और काजोल की बहन तनीषा मुर्खजी भी अपने एग्स फ्रीज करवा चुकी हैं। मोना सिंह ने एक इंटरव्यू में बताया था कि जब वो 34 साल की थीं तभी उन्होंने अपने एग्स फ्रीज करवा लिए थे। तनीषा मुखर्जी ने 39 साल की उम्र में अपने एग्स फ्रीज करवाए थे।
बिग बॉस 14 के वक्त राखी सावंत ने बताया था कि भविष्य में मां बनने के लिए वो अपने एग्स फ्रीज करवा चुकी हैं। पूर्व मिस वर्ल्ड डायना हेडेन ने 2016 में फ्रोजन एग के जरिए बच्चे को जन्म दिया था। रिपोर्ट्स के मुताबिक, डायना ने 2007 और 2008 के बीच 16 बार एग फ्रीज कराए थे।